Meryl Davis

Meryl Elizabeth Davis (født 1. januar 1987 i Royal Oak i Michigan) er en amerikansk kunstløper. Hun konkurrerer i isdans sammen med Charlie White. De ble olympiske mestere under Vinter-OL 2014 i Sotsji, der de satte olympisk rekord i både kortdans, fridans og sammenlagt.Dagbladet: Historisk isdansseier for Davis og White De har OL-sølv fra Vinter-OL 2010 i Vancouver og OL-bronse fra lagkonkurransen under Vinter-OL 2014. De ble verdensmestere i 2011 og 2013.

 Karriere 
 Tidlig karriere 
Davis begynte å gå på skøyter på en innsjø som 5-åring. Hun begynte som singelløper, men begynte med isdans som 8-åring. Hun begynte å gå sammen med Charlie White i 1997 eller 1998.Davis and White in Long Term Partnership hos Golden Skate 15. juli 2004 I sesongen 2005-2006 tok de medalje i begge Junior Grand Prix -konkurransene sine, og tok sølv under Junior Grand Prix -finalen, samt bronse under Junior-VM 2006. Den påfølgende sesongen kom de med på USAs VM-lag. De kom på 4.-plass under de fire kontinenters mesterskap, og endte på 7.-plass i VM 2007. Året etter plasserte de seg på 6.-plass under VM 2008.

Sesongen 2008-2009 tok de bronse under Grand Prix -finalen. Deretter vant de det amerikanske mesterskapet og de fire kontinenters mesterskap. Under VM 2009 endte de på fjerdeplass, kun fire hundredels poeng bak bronsemedaljen som ble vunnet av deres treningskamerater Tessa Virtue og Scott Moir.

 Sesongen 2009-2010: OL i Vancouver 
Davis / White begynte OL-sesongen med å vinne Nebelhorn Trophy 30.87 poeng foran sølv-vinnerne. De vant begge Grand Prix -konkurransene sine, og kvalifiserte seg dermed til Grand Prix -finalen, som de også vant som det første amerikanske isdansparet til å gjøre det. Under det amerikanske mesterskapet tok de sitt andre gull i konkurransen på rad. Under Vinter-OL 2010 i Vancouver tok de sølvmedaljen bak Tessa Virtue og Scott Moir. De fikk ny personlig beste i fridansen og sammenlagt. De tok sølv også under VM 2010.

 OL-medaljer 
 2014  Sotsji - 16px|Gull Gull i kunstløp, isdans  USA
 2010  Vancouver - 16px|Sølv Sølv i kunstløp, isdans  USA
 2014  Sotsji - 16px|Bronse Bronse i kunstløp, lagkonkurranse  USA

 VM-medaljer 
 VM 2013  London, Ontario - 16px|Gull Gull i kunstløp, isdans
 VM 2011  Moskva - 16px|Gull Gull i kunstløp, isdans
 VM 2012  Nice - 16px|Sølv Sølv i kunstløp, isdans
 VM 2010  Torino - 16px|Sølv Sølv i kunstløp, isdans

 Referanser 

 Eksterne lenker 



Kategori:Kunstløpere fra USA
Kategori:Olympiske mestere for USA
Kategori:Verdensmestere i kunstløp
Kategori:Olympiske sølvmedaljevinnere for USA
Kategori:Olympiske bronsemedaljevinnere for USA
Kategori:Medaljevinnere under Vinter-OL 2010
Kategori:Deltakere for USA under Vinter-OL 2010
Kategori:Kunstløpere under Vinter-OL 2010
Kategori:Medaljevinnere under Vinter-OL 2014
Kategori:Deltakere for USA under Vinter-OL 2014
Kategori:Kunstløpere under Vinter-OL 2014
Kategori:Personer fra Royal Oak
Kategori:Fødsler i 1987
Kategori:Artikler i skøytesportprosjektet
Kategori:Olympiske medaljevinnere i kunstløp